rlitschk/wikidir huggingface dataset:
As Tweelich-Propheten-Bouk beteekent me touhoopefoatjend tweelich litjere biebelske Propheten-Bouke uut dät Oolde Tästamänt, do twiske dät oachte un dät säkste Jierhunnert foar Kristus änsteen sunt, also eer, in un ätter ju Tied fon dät Babyloonske Exil (dät wäd maasttieds apl 597 bit 539 f. Kr. doatierd). Do tweelich Propheten sunt: Hosea Joel Amos Obadja Jona Micha Nahum Habakuk Zefanja Haggai Sacharja Maleachi In't foulgjende skäl dät een touhoopefoatjende Deerstaalenge fon aal do oankelde tweelich Bouke reeke: Dät Bouk Hosea begint deermäd, dät hie een Huure hilket, uum Israel een Speegel-Bielde foar sien Uuntjoue juun God un sien "huurjen" mäd heedenske Godhaide tou wiesen. Hosea kricht mäd ju Huure tjo Bäidene. Die eerste Suun hat Jesreel, dan kumt ju Dochter mäd dän Noome Lo-Ruhama (dät hat: Neen Ärboarmjen) un ätters die Suun Lo-Ammi (dät hat: Nit mien Foulk). Ätters kumt een Goddes-Rääde, wieroun as in aan Gjuchts-Prosäss ju Uuntjoue fon dät Foulk Israel bekloaget wäd. Ju Bekloagenge is häd, man daach rakt dät deer uk Passagen oane, do ferkändigj, dät dät Foulk luuterd wäide skäl un dät deer Heel kumt. Hosea mout noch insen een uuntjou Wieuw hilkje, man nu fertichtet hie deer ap, mäd hier in't Bääd tou gungen un
As חֲמֵשׁ מְגִלּוֹת / Chamesch Megillot ( חֲמֵשׁ / chamesch" betjudt fieuw, מְגִלּוֹת / megillot is ju Moortoal tou Hebräisk מְגִלָּה / megilla, „Skrift-Rulle“, „Bouk“) beteekent me in't Juudendum touhoopefoatjend fieuw besunnere "Fäästrullen" in dän trääden Deel fon dän Tanach (Tanach is, wät in't Kristendum dät "Oolde Tästamänt" hat). Bie do Juuden sunt do Skriften fon't Oolde Tästamänt so ounoardend, dät die trääde Deel do "Ketuvim" (Skriften) sunt, ätter ju Torah (Bouke Mose) un do Propheten. Monken düsse Skriften of Ketuvim wäide also fieuw Bouke ätter hiere Betjuudenge foar fieuw juudske Fääste as do fieuw Megillot beteekent. Düsse fieuw Bouke un do Fääste, tou do deeruut leesen wäd, sunt: Rut (foar dät Wiekenfääst (Schavuot) ap dän füüftichsten Dai ätter Pesach, in dän Moai of Juni) Hooch Läid (foar dät Pesach-Fääst, tou Ärinnerenge oun dän Uuttoach fon dät Foulk Israel uut Ägypten, in't Foarjier) Kohelet / Präätenjer (foar dät Loof-Hutten-Fääst of Sukkot, dät in'n Häärst fierd wäd) Kloageläidere (foar dän 9. Av, dät is n Dai in dän Suumer, wier fäästed un foaraaln oun do bee Fernäilengen fon dän Jerusalemer Tämpel in do Jiere 587/586 foar Kristus un 70 ätter Kristus toacht wäd) Ester (foar dät Purim-Fääst, dät is n Februoar
Addrup is n Täärp in ju Meente Essen (Ooldenbuurich) in dän Loundkring Kloppenbuurich, mäd ne Fläche fon 7,47 km² un 298 Ienwoonere. Addrup wuud al in n Uurkunde fon 950 eerstmoals ärwäänd. Websteede fon Addrup Commons Fläche fon Addrup Geskichte fon Addrup
Harns (holl. Harlingen) is ju Haudstääd fon ju Meente Harns. Ju Stääd is de wichtichste Hoawenstääd fon ju Provinz Fryslân. Harns häd ungefäär 15.000 Ienwoonere. Deermäd is et ju füüftgrootste Stääd fon ju Provinz. Fon Harns foart dät Boot ätter do Ailounde Flielound un Skylge wai. In Harns stounde so 'n 500 niederloundske Rieksmonumänte. In Harns wäd ieuwenske dät Niederloundsk uk n niederloundsken Dialekt, dät Harnzersk uut ju Dialektgruupe fon dät Stäädfräisk boald. Wäästfräisk wäd dät nit fuul boald. Harns is aan fon do alwen Stääde fon Fryslân, wier de jierelke Alvestêdetocht foarbie lapt. Do alwen Stääde sünt: Ljouwert, Snits, Drylts, Sleat, Starum, Hylpen, Warkum, Boalsert, Harns, Frjentsjer un Dokkum. Websiede fon ju Meente Harns Ängelsk, Düütsk, Niederloundsk
The Carpenters is n rockkoppel uut Downey, Kalifornien (Fereende Stoaten fon Amerikoa). Ticket to Ride (1969) Close to You (1970) Carpenters (1971) A Song for You (1972) Now and Then (1973) Horizon (1975) A Kind of Hush (1976) Passage (1977) Christmas Portrait (1978) Made in America (1981) Voice of the Heart (1983) An Old-Fashioned Christmas (1984) Lovelines (1989) As Time Goes By (2004)
The Doors is n rockkoppel uut Fereende Stoaten fon Amerikoa. Meegliedere fon dän Koppel wieren: Jim Morrison Ray Manzarek Robby Krieger John Densmore The Doors (1967) Strange Days (1967) Waiting for the Sun (1968) The Soft Parade (1969) Morrison Hotel (1970) L.A. Woman (1971) Other Voices (1971) Full Circle (1972) An American Prayer (1978)
The Beatles is n rockkoppel uut Änglound. Meegliedere fon dän Koppel wieren: John Lennon Paul McCartney George Harrison Ringo Starr Please Please Me (1963) With the Beatles (1963) A Hard Day's Night (1964) Beatles for Sale (1964) Help! (1965) Rubber Soul (1965) Revolver (1966) Sgt. Pepper's Lonely Hearts Club Band (1967) Magical Mystery Tour (1967) The Beatles (1968) Yellow Submarine (1969) Abbey Road (1969) Let It Be (1970)
Frjentsjer of Frentsjer is ju Haudstääd fon ju Meente Frjentsjerteradiel af Frjentsjeradiel. Frjentsjer häd ungefäär 13.000 Ienwoonere. Deermäd is ju ju säkstgrootste Stääd fon ju Provinz Fryslân in do Niederlounde. Fon 1585 bit 1811 häd et in Frjentsjer n Universität roat. In Frjentsjer wäd ieuwenske dät Niederloundsk un dät Wäästfräisk uk n niederloundsken Dialekt, dät Frjentsjertersk uut ju Dialektgruupe fon dät Stäädfräisk boald. Dät Roadhus fon Frjentsjer un dät Eise Eisinga-Planetarium stounde ap ju ju (inoffizielle) niederloundske Top-100-Lieste fon dät UNESCO-Waareldkultuuräärwe. Martena-Museum Keats-Museum Eise Eisinga-Planetarium Eise Eisinga Jan Tjittes Piebenga Frjentsjer is aan fon do alwen Stääde fon Fryslân, wier de jierelke Alvestêdetocht foarbie lapt. Do alwen Stääde sünt: Ljouwert, Snits, Drylts, Sleat, Starum, Hylpen, Warkum, Boalsert, Harns, Frjentsjer un Dokkum. Commons: Franeker – Sammelenge fon Bielden, Filme un Heerdoatäie Websiede fon ju Meente Frjentsjerteradiel Ängelsk, Düütsk, Niederloundsk, Wäästfräisk Frjentsjer ap Google Maps
Ju Beloagerenge fon Haudstääd fon’t Byzantiniske Riek truch ju osmoanske Armee begon ap’n 2. April 1453. Ap’n 29. Moai 1453 wuude ju Haudstääd iennuumen. Ju ganse Beloagerenge un dät Ienniemen fonne Stääd wädt die Faal fon Konstantinopel naamd. Do osmoanske Oungriepere hieden ungefeer 80.000 Soldoaten juun ungefeer 10.000 byzantiniske Soldoaten. Truch ju Pest waas ju Befoulkenge in’t 14. Jierhunnert al litjer wuden un truch do osmoanske Kriechsärfoulge waas ju Stääd n Ailound wuden twiske do Osmoanen. Die Faal fon Konstantinopel waas “de facto” uk die Faal fon’t Byzantiniske Riek. Dät Riek waas in sien leeste Jiertjaande nit moor as ju Stääd Konstantinopel un n poor Kuustgebiete.
Bielde:Pikachu Drawing (11377375225).jpg Pikachu is aan Pokémon Offizielle Maskote un aan fon do bekoandste Videospilfiguure fon dän Videospilmoakers Nintendo un Game Freak. Dät eerste Spil (Pokémon Red un Blue) waas ap n 27. Februoar 1996 peroat tou ferkoopjen. Joseph Tobin (2002): Pikachu's Global Adventure (ARCHIV), Children, Young People, and Media Globalisation, p. 55.
Afrikoa is n Waarelddeel mäd 30,4 Millione Quadratkilometer un 850 Millione Ljuude. Juu Loundskup fon Noudafrikoa is tou n grooten Deel juu Wüüste Sahara. Suudelk fon disse Wüüste is n Uurgongsgebiet, juu Sahelzoone, deerätter is me in ne Savanne. Uum dän Äquator hääruume rakt dät troopisken Rienwoold, suudelk deerfon is dät wier druuger, mäd Savannen, Wüüsten (As juu Wüüste Kalahari un juu Wüüste Namib) un in Deele fon dät Lound Suudafrikoa ook gemäitiged Klima. Die grootste Bierich fon Afrikoa hat Kilimandscharo un is 5895 Meter hooch. Die Nil is mäd 6671 km nit bloot juu loangste Äi fon Afrikoa man ook fon juu ganse Äide. Juu Wüüste Sahara, Algerien Gäärssavanne in Burkina Faso Rienwoold mäd Bierichgorillas (Gorilla beringei beringei) in dän Bwindi-Nationalpark in Uganda Ook ne Savanne: Juu Serengeti in Tansania (N Lound in Aast-Afrikoa, n bitje suudelk fon dän Äquator), hier mäd ne Gruppe fon Gäärslound-Zebra'e (Equus quagga) un juu Gnuu-Oard (Connochaetes taurinus) Juu Namib-Wüüste an juu Atlantik-Kuste fon Namibia, n suudwäästafrikoansk Lound N Wüüldbloumenschutsgebiet in Suudafrikoa, Gestrich: Wäästkap Afro-Asiatiske Sproaken Niger-Kongo Sproaken Nilosaharaniske Sproaken Khoisan-Sproaken Austronesiske Sproaken Ägypten Älfenbeenkuste Algerien Angola Äquatorioal Guinea Äthiopien Benin Botsuana Burkina Faso Burundi Dschibuti Eritrea Gabun Gambia Ghana Guinea Guinea-Bissau Kamerun Kap
Hermann Griep (* 26. April 1800; † 15. April 1871), uk wäil Fokke Hämken naamd, waas Buurmäster un Fertäller. Sien Oolden wieren Wilke Griep un Helene Griep (geb. Deddens). Hermann Griep bleeuw sien ganse Lieuwend ap'n Hoaf fon sin Bruur Johann Griep oarbaidjen. Hie waas uk aan fon do fjauer Buurmäster fon Skäddel. Sien Geskichten wuden fon Johann Friedrich Minssen apskreeuwen. Tou sien Tied wieren do Fertälstere fon Hermann Griep of Fokke Hämken gjucht bekoand. Marron Fort beskrift him as brillanter Erzähler. En Geschaank fon dän Düwel Die Mouneknäckt Dokter Alwieten Ätter do Frantsozen: dät Jier 1815 Dän Dood foar do Ogene Fäslieuwend Do Mansfäldere in Seelterlound In Huus in Seelterlound foar 150 Jier Die Dode in dän Swote Faan Do träi Junkere in Seelterlound Die fljogende Könichsuun Die Wänt, die nit boang wäide kude Die Wänt mär sien träi Huunde Hans Boare Die Pastoor un sin Köster Hilkjen Pinkster Marron C. Fort: Saterfriesische Stimmen, Ostendorp Verlag, Rhauderfehn 1990. Foulkskundelke Texte mäd düütske Uursättenge ut Skäddel (fertäld fon Maria Awick, Theodor Griep, Heinrich Kröger, Fokke Hämken, Leni Seeger, un Bernhard Wilkens), 196 Sieden A4.
Ju Alternative für Deutschland is ne nationoal-konservative Paatäi, ju fonne Medien maast as gjuchts-populistisk beskreeuwen wädt. Ju Paatäi wuude ap'n 6. Februoar 2013 gruunded un wuude inne Begintied as ju Anti-Euro-Partei bekoand. Bie do Buundesdaiwoalen 2013 hiede ju Paatäi noch nit genouch Stimmen uum in'n Buundesdai tou kuumen. 2014 koom ju Paatäi dan in do Lounddeege fon Saksen, Brandenbuurich un Thüringen. Bie do Europawoalen 2014 kreech ju Paatäi 7,1% fon do Stimmen. Siet do Buundesdaiwoalen 2017 is ju Paatäi in'n Buundesdai fertreeden.
Die Südschleswigsche Wählerverband (SSW) (Deensk: Sydslesvigsk Vælgerforening, Noudfräisk: Söödschlaswiksche Wäälerferbånd) is ne Minnerhaide- un Regionoalpaatäi in Släswiek-Holsten. Ju SSW is ju Paatäi fon do Dänen un Fräisen in Släswiek-Holsten. Ju Paatäi oarbaided mäd ju Friisk Foriining touhoope. Siet 1958 is ju Paatäi in dän Lounddai fon Släswiek-Holsten fertreeden. Siet do Buundesdaiwoalen 2021 is ju Paatäi uk in'n Buundesdai fertreeden.
1. Januoar: Uk wan do Chineeske Autoritäten intwiske sälwen ju Kroankhaid oun ju WHO mälded hieden, wäide oachte Ljuude, deerunner die Dokter Li Wenliang, die ju Kroankhaid COVID-19 eepentelk moaked häd, stroafgjuchtelk ferfoulged, foar dät "Ferspreeden fon falske Ättergjuchte", wät "negative sosjoale Foulgen" hääbe kon. 3. Januoar: Ap Befeel fon US-Präsidänt Donald Trump skjut een Droane Raketen ap aan Woain-Konvoi ap dän Lufthoawen fon Bagdad. Deerbie wäide die iroanske Divisions-Kommander Qasem Soleimani, die irakisk-iroanske Milizen-Fierder Abu Mahdi al-Muhandis un touminst fieuw uur Ljuude uumebroacht. Unner do Doodes-Offere waas toun Biespil uk aan sivilen Lufthoawen-Oarbaider, die sik tichtebie apheelt. 8. Januoar: Ju zivile Lienjen-Fljucht Ukraine-International-Airlines-Fljucht 752, ju fon ju iroanske Haudstääd Teheran ätter ju ukra'ienske Haudstääd Kyjiw / Kiew unnerwaiens is, wäd kuut ätter dän Start fon two iroanske Raketen ouskeeten. Aal do 176 Ljuude in dän Fljooger stierwe. Eerste wäd fon aan Uunfaal boald, leeter reeke do Revolutsjoonsgarden (dät iroanske Militär) tou, dät jo dän Fljooger ouskeeten hääbe, jo kweede, jo hieden dän Fljooger foar n Marsk-Fljucht-Köärper heelden. Juli: Twiske Aserbaidschan un jo internasjionoal fon do maaste nit ounärkoande Republik Arzach (Bierich-Karabach), ju Stöän fon Armenien häd, breeke wier Skjooteräien uut. Deeruut äntstoant in dän Ferloop fon dät Jier die
In masse Lounde beginne groot ounlaide Äänt-Kampagnen juun dät Virus SARS-CoV-2 un ju deerfon feruurseekede Kroankhaid COVID-19. 2. Januoar: Do Täärpe Tchioma Bangou un Zaroumbey Darey in Niger wäide fon Islamisten mäd Skjootwoapen oungriepen, 100 Ljuude wäide doodskeeten, buppedät rakt dät 75 ferseerde un aal do Pakskäine rund uum do Täärpe tou, wier Koardel leegert, wäide in Bround sät. 6. Januoar: In Hongkong wäide moor as füüftich pro-demokroatiske Aktivisten fäästnuumen. 6. Januoar: Duusende Ounhongere fon dän ouwäälden US-Präsidänt Donald Trump fersäike ätter sien Rääde, truch aan Stoarm ap dät US-Kapitol (Besättenge fon dät Parlemänts-Huus), ju amtelke Fääststaalenge fon dät, wät bie ju Präsidäntskupsköär fon dän 3. November 2020 uutkeemen is, mäd Gewalt tou ferhinnerjen. 13. Januoar: Juun dän Präsidänt fon do Fereende Stoaten Donald Trump wäd foar dät twäide Moal een Ferfieren besleeten, uum him uut sien Boantje tou kriegen, uk wan hie so of so bloot noch een Wiek loang Präsidänt is. 20. Januoar: Joe Biden (Demokroatiske Paatäi) wäd as 46. Präsidänt fon do Fereende Stoaten in sien Boantje ienfierd. Kamala Harris uurnimt as eerst Wieuw ju Vize-Präsidäntskup. 13. Februoar: In dät twäide Ferfieren uum ju Ousättenge fon dän fröieren Präsidänt Donald Trump (uk wan hie al goarnt moor
In dän Loop fon dät Jier 2022 rakt dät eerstmoals moor as oachte Milliarden Ljuude ap ju Waareld. 24. Februoar: Rusken Uurfaal ap ju Ukraine: Ruslound bräkt dät Oukuumen Minsk II un gript in een groot ounlaide Invasioon ju Ukraine oun. 27. Februoar: In Butscha konnen do Ukrainiske Ferdäägenere een heele ruske Militärkolonne mäd Pansere un aal fernäile. 31. Meerte: Unner dän Druk fon do Ukrainiske Ferdäägenere mouten sik do ruske Troppen uut ju Stääd Butscha noudwäästelk fon Kyjiw touräächluuke. In ju Foulge wäd bekoand, dät do Russen in ju Stääd woalloos hunnerde Zivilisten doodskeeten hääbe. 8. April: Ätter moorere Deege fon dät Touräächwieken mouten sik do ruske Oungriepere unner dän Druk fon do Ukrainiske Ferdäägenere uut dät Noude fon ju Ukraine heel touräächluuke. In't Aaste un Suude fon dät Lound häd Ruslound moor Ärfoulch. 13. April: Ukrainiske Striedkrääfte skjoote dät ruske Kriechsskip Moskwa mäd Raketen in Bround. Do Russen fersäike, dät Skip ou tou sliepen. Aan dai leeter wäd fon ruske Siede bekoand moaked, dät dät in aan Stoarm unnergeen weese skäl. Suumer: Druuchte un Hatte in Europa - Die Suumer 2022 is die heetste Suumer sänt Begin fon do Weeder-Apteekengen. Ju Katastrophe faalt truch dän Globoale Woormenge so
Ju tatariske Sproake (Oainbeteekengen: татар теле [tatar tele], татарча [tatarça] татар төрекчәсе [tatar törekçäse = tatarisk Tursk]) of kuut Tatarisk (dt. Tatarisch) is ne fon do Tataren (in äängeren Sin) in fuul Regione fon Ruslound, foarallen in Tatarstan un Baschkortostan un fuul uur Gestriche fon ju eemoalige Sowjetunion boalde Turksproake. Ju jält as Haudfertreederske fon ju turkotartariske Sproakgruppe un wäd boald fon sowät 8 Millionen Ljuude. In dät turske Sproakgebruuk un in ju turske Turkologie wäd haudseekelk die Begriep „tatarisk Tursk“ (Tatar Türkçesi) ferwoand. Tatarisk is Amtssproake in ju Republik Tatarstan. Geskichtelk gungt disse Sproake ap een fon do Amtssproaken fon ju Gouldene Horde tourääch. Ju tält also sproakgeskichtelk tou ju Gruppe fon do Wäästturske Sproaken. Deer heert ju tou ju Kyptschak-Gruppe. Ju besit uurweegend do Sproakoainskuppe fon dät Oguriske. Ap Tatarisk ärskiene ferskeedenste Publikatione; dät rakt Fiersjoon un Internetsieden in disse Sproake. Dät Tatariske waas in ju Tied fon dät 13. Jierhunnert un dät 15. Jierhunnert in dät Kyptschak-Tatariske ferskrifted. Deer waas dät Amtssproake fon ju Gouldene Horde. In dät 15. Jierhunnert wuude dät Kyptschak-Tatariske fon dät Tschagataiske oulöösd. Bit in do 1920er Jiere wuude mäd arabiske Lättere, dan mäd latienske (eenhaidelk tursk Alphabet un siet do 1930er Jiere
Afrikoansk is ju Sproake fon do Holloundske un Platdüütske Siedler siet 1652 in Suud-Afrikoa. Ju lät maast ap Holloundsk, man fuul Woude sunt oukuuted un hääbe oaft n uuren Kloang kriegen. Foar Hollounder is ju Sproake nit stuur tou ferstounden. Ju Beegenge fon do Tiedwoude is gans eenfach wuuden: ek kom - iek kuume ek het gekom - iek koom; iek bän keemen Afrikoansk wäd boald fon 6 Milionen Ljuude as Määmesproake un fon 10 Milionen Ljuude as twäide Sproake. 59% fon do Wiete un 79% fon do Faawige in Suud-Arikoa baale Afrikoansk as Määmesproake. Afrikoansk is uk ju Ferkierssproake in dät noudelke Noaberlound Namibia. Fon dät Afrikoanske rakt dät träi Dialekte. Düsse Sproake häd ne oaine Wikipedia: Afrikoansk
Do Altaiske Sproaken sunt een unnerwiele stäärk betwieuwelde hypothetiske Sproakfamilie uut sowät 60 Sproaken, do in Eurasien fon sowät 200 bit 210 Millionen Ljuude as Muursproake boald wäide. Ju Beteekenge gunt ap do Altai-Bierge tourääch, do aleer as Uur-Heemat fon düsse Sproaken ounnuumen wuude. Ju altaiske Sproak-Familie skäl ätter hiere Fertreedere uut tjo unnerdeeljendende Sproak-Familien bestounde: do Turk-Sproaken, do Mongoolske Sproaken un do Tungusiske Sproaken. Düsse tjo Sproak-Familien hääbe lexikoalske, morphologiske, phonetiske un typologiske Uureenstämmengen, do fon wäkke Wietenskuppere foar n Bewies fon ju genetiske Eenhaid un somäd foar dät Touräächgungen ap een meene Foargunger-Sproake (Proto-Sproake) bekieked wäd. Ju Moorhaid fon do Foarskere sjucht düsse Uureenstämmengen oaber bloot as een Foulge fon luudelke, lexikoalske un strukturelle Äntlienengen, do truch loangtiedige ruumelke Kontakte twiske do tjo Sproak-Gruppen äntsteen sunt. Somäd sunt do Altaiske Sproaken weerskienelk neen Sproak-Familie, sunnern aan Sproak-Buund. So beteekend me Kategorien fon Sproaken, do truch Kontakte Äänelkgaiden äntwikkeld hääbe, sunner aan meensoamen Uursproang tou hääben.
Do Turksproaken sunt een fier in Eurasien ferspratte Sproakfoamielje uut sowät fjautich Sproaken, do aal gjucht nai mädeenuur fjuund sunt. Deer heere t.B. Tursk un Tatarisk tou. Mäd do mongoolske un tungusiske Sproaken wäide jo oafter tou do altaiske Sproaken touhoopefoated, man dät is striedich, af der wuddelk een Fjuundskup bestoant.
Tatarstan is ne autonome Republik in dän aastelke Deel fon europäisk Ruslound. Tatarstan is ju stäärkst befoulkede fon do autonome Republike fon Ruslound un jält as besunners oainständich. Dät häd ne Fläche fon 68.020 km² un 4 000 084 Ienwoonere (2022). Ju Haudstääd is Kasan an ju Wolga. Ju Beteekenge Tatarstan koom eerste in dät 19./20. Jierhunnert ap. Die allere Begrip Tatarei beteekende n weesentelk gratteren Ruum.
The Beach Boys is n rockkoppel uut Fereende Stoaten fon Amerikoa. Meegliedere fon dän Koppel wieren: Mike Love Brian Wilson Alan Jardine Dennis Wilson Carl Wilson Bruce Johnston David Marks Surfin’ Safari (1962) Surfin’ U.S.A. (1963) Surfer Girl (1963) Little Deuce Coupe (1963) Shut Down Volume 2 (1964) All Summer Long (1964) The Beach Boys’ Christmas Album (1964) The Beach Boys Today! (1965) Summer Days (And Summer Nights!!) (1965) Beach Boys’ Party! (1965) Pet Sounds (1966) Smiley Smile (1967) Wild Honey (1967) Friends (1968) 20/20 (1969) Sunflower (1970) Surf’s Up (1971) Carl And The Passions: "So Tough" (1972) Holland (1973) 15 Big Ones (1976) The Beach Boys Love You (1977) M.I.U. Album (1978) L.A. (Light Album) (1979) Keepin' The Summer Alive (1980) The Beach Boys (1985) Still Cruisin’ (1989) Summer In Paradise (1992) Stars And Stripes Vol. 1 (1996) That’s Why God Made The Radio (2012)
Die Aserbaidschanske Manat is siet 1991 ju nationoale Munte fon Aserbaidschan. Ju offizielle ISO-4217-Kode fon dän Manat is AZN un dät Symbol is ₼. Commons: Aserbaidschanske Manat – Sammelenge fon Bielden, Filme un Heerdoatäie Aserbaidschanske Manatskiene (Düütsk un Ängelsk)
Luiz Inácio Lula da Silva (/luˈiz iˈnasju ˈlulɐ dɐ ˈsiwvɐ/ ), (* 27. Oktober 1945 in Caetès) is aan brasilioansken Politiker en waas fon 2003 bit 2011 die fjautichste Präsident fon Brasilien. Ätterdät hie ju Präsidentskupsköär in Brasilien 2023 in ju Steetköär ap n 30. Oktober fon dät Jier mäd 50,9% won, is hie sänt dän 1. Januoar 2023 Stoatspräsident fon dät Lound, hie uurnoom dät Boantje fon Jair Bolsonaro. Commons: Luiz Inácio Lula da Silva – Sammelenge fon Bielden, Filme un Heerdoatäie
Beyoncé Giselle Knowles (bädden ap dän 4. September 1981), beeter bekoand as Beyoncé, is ne amerikoanske Pop-Singer-Songwriter, Donserske, Schauspielerske un n Moude-Biespil. 1998 - Destiny's Child (Destiny's Child) 1999 - The Writing's on the Wall (Destiny's Child) 2001 - Survivor (Destiny's Child) 2003 - Dangerously in Love 2004 - Destiny Fulfilled (Destiny's Child) 2006 - B'Day 2008 - I Am... Sasha Fierce 2011 - 4 2013 - Beyoncé 2016 - Lemonade 2022 - Renaissance Commons: Beyoncé Knowles – Sammelenge fon Bielden, Filme un Heerdoatäie
Die fjautienste Januoar is die fjautienste Dai fon dän gregorioansken Kalänner, somäd blieuwe noch 351 Deege (in Skaltjiere 352) bit tou dät Eende fon't Jier. 47 f. Kr.: In dän Alexandriensken Kriech slumpet do fereende Heere fon Gaius Iulius Caesar un Mithridates fon Pergamon tichte bie Alexandria ju Uurwinnenge fon ju ägyptiske Striedmoacht unner Köänich Ptolemaios XIII.. Ap ju Fljucht ätter ju Slacht ferdrinkt Ptolemaios in dän Nil. 1301: Mäd dän Dood fon Köänich Andreas III. stäärft in't Köänichriek Ungarn ju Dynastie fon do Árpáden uut. 1526: Kaiser Koarl V. un die frantsööske Köänich Franz I., die ätter sien Fangennoame in ju Slacht bie Pavia ätter Madrid wai broacht wuuden is, sluute dän Free fon Madrid tou ju Be'eendigenge fon do Italieenske Kriege. Die Köänich fertichtet deer oane ap dät Köänichriek Nee'oapel un dät Heertoachdum Mailound un seekert tou, Burgund tourääch tou reeken. Man ätter sien Fräiläitenge ap dän 18. Meerte bräkt hie dän Ferdraach un sät mäd ju Liga fon Cognac ju [[Habsbuurichsk-Frantsöösken Juunsät|Uutnuursättenge mäd do Habsbuurgere] fout. 1659: In ju Slacht bie Elvas in dän Restauratsjoonskriech slumpet dät do Portugiesen, dät Foarsteeten fon spoanske Troppen ou tou weerjen. 1724: Fermoudelk apgruund fon Depressionen, rakt Köänich Philipp V. fon
Die soogentienste Januoar is die soogentienste Dai in dän Gregorioansken Kalänner, somäd blieuwe noch 348 (in Skaltjiere 349) Deege bit tou dät Eende fon't Jier tou. 1793: In ju Frantsööske Revolutsjoon beslut die Nasjonoalkonvent dät Doodesuurdeel fon Köönich Ludwig XVI. 1852: Dät Fereende Köönichriek un sowät fieuwduusend Buurenfoamieljen unnerteekenje ju Sand River Convention, ju do Buuren ju Uunouhongegaid in do Rebätte noudelk fon ju Äi Vaal touärkoant (kiek uk ap ju Siede Transvaal!). 1944: Mäd ju Slacht uum Monte Cassino oun ju Gustav-Lienje bie dät oolde Klaaster Montecassino begint een fon do loangste un ferlästriekste Slachte fon dän Twäiden Waareldkriech. 1945: Uumdät ju Roode Armee naier kumt, begint ju Besättenge unner Richard Baer mäd ju Evakuierenge fon dät KZ Auschwitz-Birkenau. 1945: Ju Roode Armee äroobert in dän Twäiden Waareldkriech Warschau, wier tou düsse Tied bienaist neen Moanskene sunt. 1946: Die UN-Seekerhaidsräid hoaldt sien eerste Sittenge ou. 1991: Die Düütske Buundesdai köärt Helmut Kohl, ätterdät die ju Buundesdais-Köär 1990 wunnen häd, foar dät trääde Moal as Buundekanzler fon Düütsklound, dät eerste Moal ätter ju Wierfereenigenge. 1991: Een Allianz unner Fierenge fon do Fereende Stoaten fon Amerikoa gript dän Irak in ju Operation Desert Storm oun, uum Kuwait fon ju irakiske Besättenge